Source: https://e-justice.europa.eu/content_maintenance_obligations-355-pl-sk.do?init=true&member=1
Timestamp: 2019-07-20 01:11:59+00:00
Document Index: 10859213

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

Vyživovacia povinnosť - Poľsko
Príslušné súdy v Poľskej republike sú podľa článku 27 ods. 1 nariadenia (ES) č. 4/2009 krajské súdy (sądy okręgowe) [podľa článku 11511 ods. 1 Občianskeho súdneho poriadku (Kodeks postępowania cywilnego) zo 17. novembra 1964].
Príslušné súdy v Poľskej republike pre podanie odvolaní uvedené v článku 32 ods. 2 nariadenia (ES) č. 4/2009 sú odvolacie súdy (sądy apelacyjne) (článok 394 a nasl. v spojení s článkom 11511 Občianskeho súdneho poriadku). Odvolanie sa podáva na odvolacom súde prostredníctvom krajského súdu, ktorý vydal napadnuté rozhodnutie (článok 369 v spojení s článkom 397 ods. 2 Občianskeho súdneho poriadku).
V Poľsku je v súlade s článkami 3981 – 39821 Občianskeho súdneho poriadku kasačné odvolanie (skarga kasacyjna) opravným konaním uvedeným v článku 33 nariadenia (ES) č. 4/2009. Príslušný súd je Najvyšší súd (Sąd Najwyższy). Kasačné odvolanie sa musí podať na Najvyšší súd prostredníctvom odvolacieho súdu (sąd apelacyjny), ktorý vydal napadnuté rozhodnutie (článok 3985 ods. 1 v spojení s článkom 11511 ods. 3 poľského Občianskeho súdneho poriadku).
Kontaktné údaje Najvyššieho súdu:
V Poľsku je konaním uvedeným v článku 19 nariadenia (ES) č. 4/2009 konanie o zrušení rozhodnutia vo veci vyživovacej povinnosti upravené v článku 11442 Občianskeho súdneho poriadku. Žiadosť o toto konanie sa podáva na súde, ktorý vydal napadnuté rozhodnutie. To znamená, že v závislosti od toho, ktorý súd napadnuté rozhodnutie vo veci vyživovacej povinnosti vydal, príslušným súdom v zmysle článku 19 ods. 1 nariadenia (ES) č. 4/2009 môže byť:
a) okresný súd (sąd rejonowy);
b) krajský súd (sąd okręgowy) (pokiaľ tento súd vydal rozsudok o vyživovacej povinnosti v konaní o rozluke, rozvode alebo o zrušení manželstva).
Ústredný orgán určený podľa článku 49 ods. 1 nariadenia (ES) č. 4/2009 je v Poľsku:
Odbor medzinárodnej spolupráce a ľudských práv (Departament Współpracy Międzynarodowej i Praw Człowieka)
Oddelenie pre medzinárodné vymáhanie výživného a cezhraničné vyšetrovania vo veciach rodičovských práv a povinností (Wydział ds. Międzynarodowego Dochodzenia Alimentów oraz Transgranicznych Postępowań Dotyczących Odpowiedzialności Rodzicielskiej)
Krajské súdy (sądy okręgowe) sú orgány poverené vykonávaním úloh ústredného orgánu pri predkladaní žiadostí a prijímaní všetkých príslušných opatrení týkajúcich sa týchto žiadostí.
Kontaktné údaje krajských súdov sú uvedené v prílohe 2 (193 Kb) .
V Poľsku je na začatie konaní uvedených v článku 21 ods. 2 nariadenia (ES) č. 4/2009 príslušným orgánom podľa článku 843 ods. 1 a 2 Občianskeho súdneho poriadku vecne príslušný okresný súd (sąd rejonowy), kde prebieha exekučné konanie; ak sa ešte nezačala exekúcia, príslušným orgánom je okresný súd (sąd rejonowy) s vecnou príslušnosťou podľa pravidiel upravujúcich všeobecnú právomoc.
V Poľsku je na začatie konaní uvedených v článku 21 ods. 3 nariadenia (ES) č. 4/2009 príslušným orgánom podľa článku 758 Občianskeho súdneho poriadku okresný súd (sąd rejonowy), pri ktorom pôsobí súdny exekútor vykonávajúci exekúciu.
Kontaktné údaje súdov sú uvedené na adrese http://bip.ms.gov.pl/pl/rejestry-i-ewidencje/lista-sadow-powszechnych/
Poľsko akceptuje iba poľské preklady dokumentov uvedených v článkoch 20, 28 a 40 nariadenia (ES) č. 4/2009.
Jazyky, ktoré akceptujú ústredné orgány v Poľsku, pokiaľ ide o akúkoľvek inú komunikáciu v súlade s článkom 59 ods. 3 nariadenia (ES) č. 4/2009, sú: poľština a angličtina.